
(Īpašā likumdošanas procedūra – atkārtota apspriešanās – pārstrādāšana)
Eiropas Parlaments,
–	ņemot vērā Padomes projektu (09789/2024),
–	ņemot vērā Komisijas priekšlikumu Padomei (COM(2021)0732),
–	ņemot vērā tā 2023. gada 14. februāra nostāju[footnoteRef:1], [1:  	OV C 283, 11.8.2023., 76. lpp.] 

–	ņemot vērā Līguma par Eiropas Savienības darbību 22. panta 2. punktu, saskaņā ar kuru Padome ar to ir vēlreiz apspriedusies (C10-0001/2024),
–	ņemot vērā Iestāžu 2001. gada 28. novembra nolīgumu par tiesību aktu pārstrādāšanas tehnikas strukturētāku izmantošanu[footnoteRef:2], [2:  	OV C 77, 28.3.2002., 1. lpp.] 

–	ņemot vērā Juridiskās komitejas 2022. gada 8. novembra vēstuli Konstitucionālo jautājumu komitejai, kura nosūtīta saskaņā ar Reglamenta 113. panta 3. punktu,
–	ņemot vērā Reglamenta 113., 84. un 86. pantu,
–	ņemot vērā Pilsoņu brīvību, tieslietu un iekšlietu komitejas vēstuli,
–	ņemot vērā Konstitucionālo jautājumu komitejas ziņojumu (A10‑0090/2025),
A.	tā kā saskaņā ar Eiropas Parlamenta, Padomes un Komisijas juridisko dienestu konsultatīvās darba grupas atzinumu Komisijas priekšlikumā nav ietverti nekādi citi būtiski grozījumi kā vienīgi tie, kas tajā skaidri norādīti, un tā kā attiecībā uz iepriekšējo aktu negrozīto noteikumu un minēto grozījumu kodifikāciju priekšlikumā ir paredzēta tikai spēkā esošo tekstu kodifikācija, negrozot to būtību,
1.	apstiprina Padomes projektu, kurš pielāgots Eiropas Parlamenta, Padomes un Komisijas juridisko dienestu konsultatīvās darba grupas ieteikumiem;
2.	pauž dziļu nožēlu par to, ka Padome, formāli ievērojot LESD 22. panta 2. punktu, nav jēgpilni ņēmusi vērā Parlamenta atzinuma būtību; norāda, ka šāda prakse liecina par plašāku tendenci iepriekšējos gados, ka Padome un Eiropadome atsakās konstruktīvi un godprātīgi sadarboties vairākās vēl nepabeigtās īpašās likumdošanas procedūrās; atgādina par 2023. gada 13. decembra ziņojumā iekļautajiem ieteikumiem un atkārtoti aicina Padomi un Eiropadomi konstruktīvi sadarboties, lai rastu politikas risinājumus, kas darbojas Eiropas iedzīvotāju interesēs;
3.	aicina Padomi informēt Parlamentu, ja tā ir paredzējusi izmaiņas Parlamenta apstiprinātajā tekstā;
4.	prasa Padomei vēlreiz ar to apspriesties, ja tā ir paredzējusi būtiski grozīt savu projektu;
5.	uzdod priekšsēdētājai Parlamenta nostāju nosūtīt Padomei, Komisijai, kā arī dalībvalstu parlamentiem.

